Etter nøyaktig ett år hos Sunderland ble Byrne signert av Millwall FC for en overgangssum verdt £250 000. Der spilte han 17 kamper, men slet med å finne veien til målmaskene og ble følgelig lånt ut til Brighton & Hove Albion på vårsesongen 1993. I november 1993 ble han solgt til Oxford United, hvor han spilte 55 seriekamper og scoret 18 mål på to sesonger. I februar 1995 gikk Byrne på en fri overgang tilbake til Brighton & Hove Albion, hvor han avsluttet sin aktive karriere etter avslutningen av 1995/1996-sesongen.